খুলনা বিশ্ববিদ্যালয় বাংলাদেশের একটি সরকারি বিশ্ববিদ্যালয়, এটি দক্ষিণাঞ্চলীয় শহর খুলনাতে অবস্থিত। ১৯৮৭ সালের ৪ জানুয়ারি গেজেটে খুলনা বিশ্ববিদ্যালয় প্রতিষ্ঠায় সরকারি সিদ্ধান্ত প্রকাশিত হয় তবে আনুষ্ঠানিকভাবে শিক্ষা কার্যক্রম শুরু হয় ১৯৯১ সালের ২৫ নভেম্বর ৪টি পাঠ্য বিষয়ের ৮০ জন শিক্ষার্থী নিয়ে। বর্তমানে বিশ্ববিদ্যালয়ের ৮ টি স্কুল ও একটি ইনস্টিটিউট এর অধীনে শিক্ষার্থী সংখ্যা প্রায় সাড়ে ৭ হাজার এবং প্রতিবছর ২৯ টি পাঠ্য বিষয়ে শিক্ষার্থী ভর্তি করানো হয়। এটি ছাত্র রাজনীতি মুক্ত বাংলাদেশের একমাত্র সরকারি বিশ্ববিদ্যালয়।   অবস্থান  খুলনা মহানগরী থেকে তিন কিলোমিটার পশ্চিমে, খুলনা-সাতক্ষীরা মহাসড়ক সংলগ্ন ময়ূর নদীর পাশে গল্লামারীতে খুলনা বিশ্ববিদ্যালয় অবস্থিত। এর আয়তন ১০৫.৭৫ একর।   ইতিহাস  ১৯৭৪ সালে ড. কুদরত-ই-খুদা শিক্ষা কমিশনের রিপোর্টে খুলনা বিভাগে উচ্চ শিক্ষার্থে একটি বিশ্ববিদ্যালয় প্রতিষ্ঠার সুপারিশ করা হয়। ১৯৭৯ সালের ১০ নভেম্বর তৎকালীন সরকারের ক্যাবিনেটে খুলনায় একটি বিশ্ববিদ্যালয় স্থাপনের সিদ্ধান্ত হয়। বিশ্ববিদ্যালয় মঞ্জুরি কমিশন অধ্যাদেশ ৫(১)জি ধারা মতে খুলনা বিভাগে একটি বিশ্ববিদ্যালয় স্থাপনের জন্য ১৯৮৩ সালে সরকারের কাছে প্রস্তাব পেশ করা হয়। ১৯৮৬ সালের ১৬ ডিসেম্বর খুলনা বিশ্ববিদ্যালয় স্থাপনের চূড়ান্ত সিদ্ধান্ত হয়। ১৯৮৭ সালের জানুয়ারি ৪ গেজেটে খুলনা বিশ্ববিদ্যালয় স্থাপনের চূড়ান্ত সিদ্ধান্ত ঘোষণা দেওয়া হয়। ১৯৮৯ সালের ৯ মার্চ তৎকালীন রাষ্ট্রপতি হুসেইন মুহম্মদ এরশাদ খুলনা বিশ্ববিদ্যালয়ের ভিত্তিপ্রস্তর স্থাপন করেন। ১৯৮৯ সালের ১ অগাস্ট বাংলাদেশ প্রকৌশল বিশ্ববিদ্যালয়ের অধ্যাপক ড. গোলাম রহমানকে এই বিশ্ববিদ্যালয়ের প্রথম প্রকল্প পরিচালক এবং পরে বিশ্ববিদ্যালয়ের প্রথম উপাচার্য হিসেবে নিয়োগ দেওয়া হয়। ১৯৯০ সালের ৩১ জুলাই তারিখে খুলনা বিশ্ববিদ্যালয় আইন সংসদে পাস হয় যা এই প্রতিষ্ঠানের কার্যবিধি নিয়ন্ত্রণ করে। অবশেষে, ১৯৯১ সালের ২৫ নভেম্বর একাডেমিক কার্যক্রমের আনুষ্ঠানিক উদ্বোধন করেন তৎকালীন প্রধানমন্ত্রী বেগম খালেদা জিয়া। ঐ বছর থেকে মোট চারটি ডিসিপ্লিনে ৮০ জন ছাত্রছাত্রী নিয়ে খুলনা বিশ্ববিদ্যালয় যাত্রা শুরু করে।    স্কুল ও ডিসিপ্লিন  বর্তমানে ৮ টি স্কুলের অধীনে ২৯ টি ডিসিপ্লিন এবং ১টি ইনস্টিটিউট রয়েছে।   বিজ্ঞান, প্রকৌশল ও প্রযুক্তি স্কুল  একাডেমিক ভবন ১|thumb স্থাপত্য ডিসিপ্লিন  কম্পিউটার বিজ্ঞান ও প্রকৌশল ডিসিপ্লিন   নগর ও গ্রামীণ পরিকল্পনা ডিসিপ্লিন   ইলেক্ট্রনিক্স ও যোগাযোগ প্রকৌশল ডিসিপ্লিন   গণিত ডিসিপ্লিন   পদার্থবিজ্ঞান ডিসিপ্লিন   রসায়ন ডিসিপ্লিন  পরিসংখ্যান ডিসিপ্লিন   জীববিজ্ঞান স্কুল   ফিশারীজ ও মেরিন রিসোর্স টেকনোলজী ডিসিপ্লিন   বনবিদ্যা ও কাঠ প্রযুক্তি ডিসিপ্লিন  পরিবেশ বিজ্ঞান ডিসিপ্লিন   জীবপ্রযুক্তি ও জিন প্রকৌশল ডিসিপ্লিন   মৃত্তিকা, পানি ও পরিবেশ ডিসিপ্লিন  কৃষি প্রযুক্তি ডিসিপ্লিন   ফার্মেসি ডিসিপ্লিন   ব্যবস্থাপনা ও ব্যবসায় প্রশাসন স্কুল   ব্যবসায় প্রশাসন ডিসিপ্লিন   মানবসম্পদ ব্যবস্থাপনা ডিসিপ্লিন ১৯৯১ সালের ব্যবসায় প্রশাসন স্কুলের পরিচয় হয় খুলনা বিশ্ববিদ্যালয়ে।   কলা ও মানবিক স্কুল   ইংরেজি ভাষা ও সাহিত্য ডিসিপ্লিন   বাংলা ভাষা ও সাহিত্য ডিসিপ্লিন  ইতিহাস ও সভ্যতা ডিসিপ্লিন   সমাজবিজ্ঞান স্কুল   অর্থনীতি ডিসিপ্লিন  সমাজবিজ্ঞান ডিসিপ্লিন   উন্নয়ন অধ্যয়ন ডিসিপ্লিন  গণযোগাযোগ ও সাংবাদিকতা ডিসিপ্লিন   আইন স্কুল   আইন ডিসিপ্লিন   চারুকলা স্কুল    অংকন এবং চিত্রন ডিসিপ্লিন  মুদ্রণ তৈরি ডিসিপ্লিন  স্কাল্পচার (ভাস্কর্য) ডিসিপ্লিন   শিক্ষা ও গবেষণা ইন্সটিটিউট   কম্পিউটার বিজ্ঞান ও কৌশল ডিসিপ্লিন  ১৯৯১ সালে মাত্র ২০ জন স্নাতক ছাত্রদের নিয়ে কম্পিউটার বিজ্ঞান ও কৌশল ডিসিপ্লিন (সিএসই) কম্পিউটার সায়েন্স অ্যান্ড ইঞ্জিনিয়ারিং সায়েন্স সংক্ষেপে(BSc in Engg.) বিষয়ে স্নাতক পর্যায়ে তার শিক্ষা কার্যক্রম শুরু করে। এখন পর্যন্ত ২১টি ব্যাচ এর প্রায় ৮০০ স্নাতক ছাত্র এই ডিসিপ্লিন থেকে স্নাতক হন। সিএসই ডিসিপ্লিনে প্রতি বছর স্নাতক পর্যায়ে ৪০ জন ছাত্র ভর্তি করা হয়।   মডার্ন ল্যাঙ্গুয়েজ সেন্টার   ইংরেজি ভাষা সার্টিফিকেট কোর্স  জাপানি ভাষা সার্টিফিকেট কোর্স  ফরাসি ভাষা সার্টিফিকেট কোর্স  ফার্সি ভাষা সার্টিফিকেট কোর্স  স্প্যানিশ ভাষা সার্টিফিকেট কোর্স  কোরিয়ান ভাষা সার্টিফিকেট কোর্স  জার্মান ভাষা সার্টিফিকেট কোর্স   সংগঠন   রাজনৈতিক  খুলনা বিশ্ববিদ্যালয়ের ছাত্র-বিষয়ক পরিচালকের দপ্তর কর্তৃক জারীকৃত শিক্ষার্থী আচরণ বিষয়ক নীতিমালা অনুসারে এই বিশ্ববিদ্যালয়ে ছাত্রদের রাজনৈতিক কর্মকাণ্ড সম্পূর্ণরূপে নিষিদ্ধ। তবে শিক্ষক ও কর্মচারী - কর্মকর্তাদের জন্য রাজনীতি বিষয়ক কোন প্রকার বাধ্য-বাধকতা নেই।   সাংস্কৃতিক ও অন্যান্য সংগঠনসমূহ   বাংলাদেশ ন্যাশনাল ক্যাডেট কোর (বি.এন.সি.সি.)  খুলনা বিশ্ববিদ্যালয় সাংবাদিক সমিতি (খুবিসাস)  চেতনা'৭১  নৃ-নাট্য (নাটক)  থিয়েটার নিপুন(নাটক)  ব-পাঠ(পাঠক)  ছায়াবৃত্ত পাঠক ফোরাম(সেচ্ছাসেবী সংগঠন)  ৩৫ মিমি.(মুভি ক্লাব)  খুলনা ইউনিভার্সিটি ফটোগ্রাফিক সোসাইটি (ফটোগ্রাফি ক্লাব) কৃষ্টি (সংগীত)   ওংকার শৃণুতা  ভৈরবী(সংগীত)  রোটারেক্ট ক্লাব (সেচ্চাসেবক)  বাঁধন (রক্তদান কর্মসূচি ও স্বেচ্ছাসেবক)  স্পার্ক (নাচের ক্লাব)  নয়েজ ফ্যাক্টরি (ব্যান্ড সংগীত)  অন্বেষ - খুলনা বিশ্ববিদ্যালয়ের বিজ্ঞান ও প্রযুক্তি বিষয়ক সংগঠন  নৈয়ায়িক (খুবি-বিতর্ক সংগঠন)  কুয়েস - খুলনা ইউনিভার্সিটি ইকনোমিক্স সোসাইটি বায়স্কোপ (নাটক)  খুলনা ইউনিভার্সিটি ক্যারিয়ার (ক্যারিয়ার ক্লাব)  খুলনা বিশ্ববিদ্যালয় রিসার্চ সোসাইটি (KURS)  ফরেস্ট্রি এন্ড উড টেকনোলজি ক্লাব (FWTC)  খুলনা  চেস ক্লাব (KUCC)  খুলনা বিশ্ববিদ্যালয় ভলিবল ক্লাব (KUVC)   বিবিধ    স্থাপত্য নিদর্শনসমূহ   গ্রন্থাগার ভবনসমূহ   কেন্দ্রীয় গ্রন্থাগার ভবন  শার্লি ইসলাম গ্রন্থাগার ভবন   গবেষণাগার    আচার্য প্রফুল্ল চন্দ্র রায় কেন্দ্রীয় গবেষণাগার   একাডেমিক ভবনসমূহ   একাডেমিক ভবন ১  একাডেমিক ভবন ২  একাডেমিক ভবন ৩   ছাত্রাবাস   ছাত্র হল  খান জাহান আলী হল  খান বাহাদুর আহসানউল্লাহ হল  বীরশ্রেষ্ঠ মোহাম্মদ রুহুল আমিন হল   ছাত্রী হল  অপরাজিতা হল  বিজয়-২৪ হল   অন্যান্য   রেজিস্টার ভবন  প্রশাসনিক ভবন  কেন্দ্রীয় ক্যাফেটারিয়া  মেডিকেল সেণ্টার  জিমনেশিয়াম  পোস্ট অফিস ভবন  টিচার্স কোয়ার্টারস ও ডরমিটরি  কেন্দীয় শহীদ মিনার  মুক্তিযুদ্ধের ভাষ্কর্য  কটকা মন্যুমেনট   খুলনা বিশ্ববিদ্যালয়ের উপাচার্য  এ বিশ্ববিদ্যালয়ের প্রথম উপাচার্য বাংলাদেশের প্রকৌশল বিশ্ববিদ্যালয়ের শিক্ষক অধ্যাপক ড. গোলাম রহমান। বর্তমানে অধ্যাপক ড. রেজাউল করিম এ বিশ্ববিদ্যালয়ের উপাচার্যের দায়িত্ব পালন করছেন।  উপাচার্যের তালিকা ক্রমনামদায়িত্ব গ্রহণদায়িত্ব হস্তান্তর১ড. গোলাম রহমান (প্রকল্প পরিচালক ও প্রথম উপাচার্য)আগস্ট ১, ১৯৮৯আগস্ট ২২, ১৯৯৩২ড. মুহম্মদ গোলাম আলী ফকিরআগস্ট ২৩, ১৯৯৩আগস্ট ২২, ১৯৯৭৩ড. এস. এম. নজরুল ইসলাম আগস্ট ২৩, ১৯৯৭আগস্ট ২২ , ২০০১৪ড. জাফর রেজা খানআগস্ট ২৯, ২০০১নভেম্বর ১৮, ২০০১৫ড. এম আবদুল কাদির ভূঁইয়ানভেম্বর ১৯, ২০০১মার্চ ২০, ২০০৫৬ড. মো: মাহবুবুর রহমানমার্চ ২১, ২০০৫মার্চ ২ ২০০৮৭ড. মো. সাইফুদ্দিন শাহ্মার্চ ৩, ২০০৮নভেম্বর ১৬, ২০১২৮ড. মোহাম্মদ ফায়েক উজ্জামান (ভারপ্রাপ্ত)নভেম্বর ১, ২০১২জানুয়ারি ৯, ২০১৩৯ড. মোহাম্মদ ফায়েক উজ্জামানজানুয়ারি ১০, ২০১৩জানুয়ারি ২৯, ২০২১১২ড. মাহমুদ হোসেনমে ২৫, ২০২১আগস্ট ২০, ২০২৪ ১৩ড. রেজাউল করিমঅক্টোবর ২০, ২০২৪বর্তমান   তথ্যসূত্র    বহিঃসংযোগ     বিষয়শ্রেণী:বাংলাদেশের সরকারি বিশ্ববিদ্যালয় বিষয়শ্রেণী:১৯৯১-এ প্রতিষ্ঠিত শিক্ষাপ্রতিষ্ঠান বিষয়শ্রেণী:খুলনার বিশ্ববিদ্যালয় ও কলেজ বিষয়শ্রেণী:খুলনা বিশ্ববিদ্যালয় বিষয়শ্রেণী:বাংলাদেশের স্থাপত্য বিশ্ববিদ্যালয় বিষয়শ্রেণী:খুলনায় শিক্ষা বিষয়শ্রেণী:১৯৯১-এ বাংলাদেশে প্রতিষ্ঠিত বিষয়শ্রেণী:খুলনা ভিত্তিক সংগঠন বিষয়শ্রেণী:খুলনা জেলার বিশ্ববিদ্যালয় বিষয়শ্রেণী:বিএনসিসি-এর সুন্দরবন রেজিমেন্টের ইউনিট বিষয়শ্রেণী:বিএনসিসি-এর খুলনা ফ্লোটিলার ইউনিট